2016. gada 4. oktobrī Noteikumi Nr. 651

Rīgā (prot. Nr. 50  18. §)

**Grozījumi Ministru kabineta 2009. gada 22. decembra noteikumos Nr. 1494 "Mopēdu, mehānisko transportlīdzekļu, to piekabju un sastāvdaļu atbilstības novērtēšanas noteikumi"**

Izdoti saskaņā ar

Ceļu satiksmes likuma

15.1panta ceturto daļu

Izdarīt Ministru kabineta 2009. gada 22. decembra noteikumos Nr. 1494 "Mopēdu, mehānisko transportlīdzekļu, to piekabju un sastāvdaļu atbilstības novērtēšanas noteikumi" (Latvijas Vēstnesis, 2009, 206. nr.; 2010, 174. nr.; 2011, 60. nr.; 2012, 38., 125. nr.; 2013, 173. nr.; 2014, 131. nr.; 2015, 161. nr.) šādus grozījumus:

1. Izteikt 3.4. apakšpunktu šādā redakcijā:

"3.4. velosipēdiem ar pedāļiem un palīgelektromotoru, kura nominālā maksimālā nepārtrauktā jauda nepārsniedz 250 W un kurš izslēdzas, ja velosipēdists pārtrauc mīt pedāļus, un citā gadījumā pakāpeniski samazinās un visbeidzot izslēdzas, pirms transportlīdzekļa ātrums sasniedz 25 km/h;".

2. Izteikt 7.4.2. apakšpunkta ievaddaļu šādā redakcijā:

"7.4.2. valsts tipa apstiprinājumam mazām sērijām:".

3. Izteikt 37.3. apakšpunktu šādā redakcijā:

"37.3. L kategorijas transportlīdzekļu tipiem, kas piešķirti atbilstoši Eiropas Parlamenta un Padomes 2002. gada 18. marta Direktīvai 2002/24/EK, kas attiecas uz divriteņu vai trīsriteņu mehānisko transportlīdzekļu tipa apstiprinājumu un ar ko atceļ Padomes Direktīvu 92/61/EEK (turpmāk – Direktīva 2002/24/EK) (Eiropas Savienības Oficiālais Vēstnesis, 01.05.2004., L 124, 1.–44. lpp.), vai Direktīvai 2002/24/EK, ievērojot grozījumus, kas izdarīti ar Komisijas 2005. gada 22. aprīļa Direktīvu 2005/30/EK, ar ko tehniskā progresa piemērošanas nolūkos groza Eiropas Parlamenta un Padomes Direktīvas 97/24/EK un 2002/24/EK par divriteņu vai trīsriteņu mehānisko transportlīdzekļu tipa apstiprinājumu (turpmāk – Direktīva 2005/30/EK) (Eiropas Savienības Oficiālais Vēstnesis, 27.04.2005., L 106, 17.–31. lpp.), vai Komisijas 2013. gada 27. novembra Direktīvu 2013/60/ES, ar ko, pielāgojot zinātnes un tehnikas attīstībai, groza Eiropas Parlamenta un Padomes Direktīvu 97/24/EK par dažām divriteņu vai trīsriteņu mehānisko transportlīdzekļu detaļām un parametriem, Eiropas Parlamenta un Padomes Direktīvu 2002/24/EK, kas attiecas uz divriteņu vai trīsriteņu mehānisko transportlīdzekļu tipa apstiprinājumu, un Eiropas Parlamenta un Padomes Direktīvu 2009/67/EK par apgaismes ierīču un gaismas signālierīču uzstādīšanu divriteņu vai trīsriteņu mehāniskajiem transportlīdzekļiem (Eiropas Savienības Oficiālais Vēstnesis, 10.12.2013., L 329, 15.–38. lpp.), vai Eiropas Parlamenta un Padomes 2013. gada 15. janvāra Regulai (ES) Nr. 168/2013 par divu riteņu vai trīs riteņu transportlīdzekļu un kvadriciklu apstiprināšanu un tirgus uzraudzību (turpmāk – Regula Nr. 168/2013);".

4. Izteikt 51.4. apakšpunktu šādā redakcijā:

"51.4. šo noteikumu 51.1. apakšpunktā minētajā sarakstā iekļauto M1 un L kategorijas vienas markas transportlīdzekļu skaits nepārsniedz 10 % un citu kategoriju transportlīdzekļiem – 30 % no iepriekšējā kalendāra gadā reģistrēto M, N un O kategorijas šīs pašas markas transportlīdzekļu skaita un iepriekšējos divos kalendāra gados reģistrēto L kategorijas šīs pašas markas transportlīdzekļu skaita. Ja šo attiecīgi 10 % vai 30 % transportlīdzekļu skaits nepārsniedz 100, tad maksimālais pieļaujamais skaits var tikt palielināts līdz 100 transportlīdzekļiem;".

5. Izteikt 51.5.1. un 51.5.2. apakšpunktu šādā redakcijā:

"51.5.1. 12 mēnešu laikā pēc tipa apstiprinājuma termiņa beigām, ja tas ir pabeigts M, N vai O kategorijas transportlīdzeklis;

51.5.2. 18 mēnešu laikā pēc tipa apstiprinājuma termiņa beigām, ja tas ir nepabeigts M, N vai O kategorijas transportlīdzeklis;".

6. Papildināt noteikumus ar 51.5.3. un 51.5.4. apakšpunktu šādā redakcijā:

"51.5.3. 24 mēnešu laikā pēc tipa apstiprinājuma termiņa beigām, ja tas ir pabeigts L kategorijas transportlīdzeklis;

51.5.4. 30 mēnešu laikā pēc tipa apstiprinājuma termiņa beigām, ja tas ir vairākos posmos pabeigts L kategorijas transportlīdzeklis."

7. Izteikt 61. punkta ievaddaļu šādā redakcijā:

"61. Ja CSDD konstatē vai saņem informāciju par transportlīdzekļa neatbilstību piešķirtajam tipa apstiprinājumam, tā atkarībā no neatbilstības rakstura veic kādu no šādām darbībām:".

8. Izteikt 62. punkta ievaddaļu šādā redakcijā:

"62. Ja CSDD konstatē vai saņem informāciju par transportlīdzekļa sastāvdaļu neatbilstību piešķirtajam tipa apstiprinājumam, tā atkarībā no neatbilstības rakstura veic kādu no šādām darbībām:".

9. Izteikt 65. punktu šādā redakcijā:

"65. Ja CSDD secina, ka transportlīdzekļi, sistēmas, sastāvdaļas vai atsevišķas tehniskas vienības atbilst transportlīdzekļu un to sastāvdaļu atbilstības novērtēšanas jomas normatīvo aktu prasībām un ir atbilstoši marķētas, tomēr tās rada nopietnu apdraudējumu ceļu satiksmes drošībai vai nopietnu kaitējumu apkārtējai videi vai veselības aizsardzībai, CSDD var līdz sešiem mēnešiem atteikt tos reģistrēt, aizliegt pārdot vai nodot ekspluatācijā. Tādos gadījumos CSDD pieņem pamatotu lēmumu, par ko 10 dienu laikā informē izgatavotāju, citas dalībvalstis un Eiropas Komisiju, izklāstot lēmuma iemeslus. Ja CSDD konstatē, ka transportlīdzekļi, sistēmas, sastāvdaļas vai atsevišķas tehniskas vienības, kam piešķirts tipa apstiprinājums vai uz kā ir apstiprinājuma marķējums, neatbilst apstiprinātajam tipam, tā vēršas pie tipa apstiprinājumu piešķīrušās dalībvalsts ar lūgumu pārbaudīt, vai izgatavotie transportlīdzekļi, sistēmas, sastāvdaļas vai atsevišķas tehniskās vienības atbilst apstiprinātajam tipam."

10. Izteikt 72. punktu šādā redakcijā:

"72. Transportlīdzekļa individuālo apstiprināšanu veic katram no ārvalstīm ievestam vai Latvijā izgatavotam transportlīdzeklim, ja uz to nav attiecināms EK tipa apstiprinājums vai valsts tipa apstiprinājums."

11. Izteikt 1. pielikuma 1. punktu šādā redakcijā:

"1. L kategorijas transportlīdzekļu definīcijas noteiktas Regulas Nr. 168/2013 I pielikumā."

12. Izteikt 2. un 3. pielikumu šādā redakcijā:

"2. pielikums

Ministru kabineta

2009. gada 22. decembra

noteikumiem Nr. 1494

**Transportlīdzekļa tipa, varianta un versijas definīcijas**

1. M, N un O kategorijas transportlīdzekļu tipu, variantu un versiju definīcijas noteiktas Regulas Nr. 678/2011 I pielikuma B daļā.

2. L kategorijas transportlīdzekļu tipu, variantu un versiju definīcijas noteiktas Regulas Nr. 168/2013 3. pantā.

3. pielikums

Ministru kabineta

 2009. gada 22. decembra

 noteikumiem Nr. 1494

**Obligātai atbilstības novērtēšanai pakļautās transportlīdzekļu sastāvdaļas (parametri) un piemērojamo tehnisko normatīvu saraksts**

|  |  |  |
| --- | --- | --- |
| Nr.p. k. | Sastāvdaļas (parametri) | Transportlīdzekļu kategorijas |
| L | M, N, O |
| Direktīvas/ANO Noteikumi | Direktīvas/Regulas/ANO Noteikumi |
| 1. | Dzirksteļaizdedzes un kompresijas aizdedzes iekšdedzes motori attiecībā uz: |  |
| 1.1. | to izmešiem un cietajām daļiņām | 97/24/EK 5. nod. | – | 88/77/EEK;2005/55/EK;Regula Nr. 595/2009 | 49 |
| 1.2. | lietderīgās jaudas mērījumiem | 95/1/EK | – | – | 85 |
| 1.3. | maksimālā griezes momenta mērījumiem | – | – | – |
| 2. | Kompresijas aizdedzes motoru dūmainība | – | – | – | 24 |
| 3. | Speciāls barošanas sistēmas aprīkojums: |  |
| 3.1. | tvertnes motoriem, kas darbināmi ar sašķidrinātu naftas gāzi (SNG)  | – | – | – | 67 |
| 3.2. | saspiestas dabasgāzes tvertnes | – | – | 110 |
| 4. | Pasākumi pret motoru forsēšanu | 97/24/EK 7. nod. | – | – | – |
| 5. | Izplūdes gāzu trokšņu slāpēšanas ierīces | 97/24/EK 9. nod. | 92 | 70/157/EEK | 59 |
| 6. | Atgāzu katalītiskie neitralizatori | – | – | 70/220/EEK | 103 |
| 7. | Drošības konstrukcijas: |  |
| 7.1. | priekšējās | – | – | – | 93 |
| 7.2. | aizmugurējās | – | – | 70/221/EEK | 58 |
| 7.3. | sānu | – | – | 89/297/EEK | 73 |
| 8. | Skaņas signālierīces | 93/30/EEK | 28 | 70/388/EEK | 28 |
| 9. | Atpakaļskata spoguļi un netiešās redzamības ierīces: |  |
| 9.1. | atpakaļskata spoguļi | 97/24/EK 4. nod. | 81/46 | 71/127/EEK | 46 |
| 9.2. | netiešās redzamības ierīces |  |  | 2003/97/EK |
| 10. | Bremžu loki, kluči un uzlikas | – | 90 | 71/320/EEK | 90 |
| 11. | Pretaizbraukšanas ierīces | 93/33/EEK | – | – | – |
| 12. | Imobilaizeri | – | – | 74/61/EEK | 116 |
| 13. | Trauksmes signalizācijas ierīces | – | – | 97 |
| 14. | Sēdekļu izturība | – | – | 74/408/EEK | 1780 |
| 15. | Sēdekļu pagalvji | – | – | 78/932/EEK | 25 |
| 16. | Jumta bagāžnieki un radio antenas | – | – | 74/483/EEK | 26 |
| 17. | Transportlīdzekļu ārējie izvirzījumi | 97/24/EK 3. nod. | – | – | – |
| 18. | Atstarotāji | 76/757/EEK | 3 | 76/757/EEK | 3 |
| 19. | Lukturi: |  |
| 19.1. | dienas gaitas lukturi | – | – | 76/758/EEK | 87 |
| 19.2. | gabarītu, bremzēšanas un kontūrlukturi | 97/24/EC 2. nod. | 50 | 7 |
| 19.3. | sānu gabarītlukturi | 50 | 91 |
| 19.4. | virzienrādītāji | 50 | 76/759/EEK | 6 |
| 19.5. | aizmugurējās numura zīmes lukturīši | 50 | 76/760/EEK | 4 |
| 19.6. | priekšējie miglas lukturi | 19 | 76/762/EEK | 19 |
| 19.7. | aizmugurējie miglas lukturi | 38 | 77/538/EEK | 38 |
| 19.8. | atpakaļgaitas lukturi | 23 | 77/539/EEK | 23 |
| 19.9. | stāvgaismas lukturi | – | – | 77/540/EEK | 77 |
| 20. | Galvenie lukturi: |  |
| 20.1. | galvenie lukturi | 97/24/EK 2. nod. | 56/5776 | 76/761/EEK | 1 |
| 20.2. | hermetizētie galvenie lukturi (SB) | – | – | 5 |
| 20.3. | galvenie lukturi ar halogēnām spuldzēm | 97/24/EK 2. nod. | 72/82 | 8/20 |
| 20.4. | halogēnie hermetizētie galvenie lukturi | – | – | 31 |
| 20.5. | gāzu lokizlādes galvenie lukturi | – | – | 98 |
| 20.6. | galvenie lukturi, kas izstaro asimetriskutuvo gaismu | – | – | 112 |
| 20.7. | adaptīvas priekšējā apgaismojuma sistēmas | – | – | 123 |
| 21. | Gaismas avoti: |  |  |  |
| 21.1. | gāzu lokizlādes lukturu gaismas avoti | – | – | 99 |
| 21.2. | kvēlspuldzes | 97/24/EK 2. nod. | 37 | 37 |
| 22. | Personu noturošās ierobežotājsistēmas: |  |
| 22.1. | pieaugušo drošības jostas un to sistēmas | 97/24/EK 11. nod. | 16 | 77/541/EEK | 16 |
| 22.2. | bērna aizsargsistēmas (jostas, sēdeklīši) | – | – | – | 44 |
| 23. | Bākugunis | – | – | – | 65 |
| 24. | Galveno lukturu tīrītāji un apskalotāji | – | – | – | 45 |
| 25. | Pretšļakatu ierīces | – | – | 91/226/EEK;Regula Nr. 109/2011 | – |
| 26. | Neplīstoši stikli, stiklu materiāli | 92/22/EEK | 43 | 92/22/EEK | 43 |
| 27. | Riepas mehāniskajiem transportlīdzekļiem un to piekabēm | 97/24/EK 2. nod. | 75 | 92/23/EEK | 30 |
| 28. | Riepas komerciālajiem transportlīdzekļiem un to piekabēm | 75 | 54 |
| 29. | Ātruma ierobežotājierīces | – | – | 92/24/EEK | 89 |
| 30. | Mehāniskās sakabes ierīces | 97/24/EK 10. nod. |  | 94/20/EK | 55 |
| 31. | Saīsinātā tipa sakabes ierīces | – | – | – | 102 |
| 32. | Interjera materiāli | – | – | 95/28/EK | 118 |
| 33. | Aizsargķiveres un to stikli | – | 22 | – | – |
| 34. | Avārijas zīmes | – | – | – | 27 |
| 35. | Atstarojošās pazīšanas zīmes | – | – | – | 70 |
| 36. | Atstarojošie materiāli | – | – | – | 104 |
| 37. | Elektromagnētiskā savietojamība | 97/24/EK 8. nod. | – | – | 10 |
| 38. | Degvielas tvertnes | 97/24/EK 6. nod. | – | – | 34 |
| 39. | Tahogrāfi | – | – | 3821/85 | – |
| 40. | Vadības ierīču identifikācija | 93/29/EEK | – | 78/316/EEK | 121 |
| 41. | Stāvbalsti | 93/31/EEK | – | – | – |
| 42. | Pasažieru rokturi | 93/32/EEK | – | – | – |
| 43. | Pneimatiskās riepas ar atjaunotu protektoru | – | – | – | 108109 |
| 44. | Priekšējās aizsardzības sistēmas | – | – | (EK) Nr. 78/2009 | – |

Piezīme. Sastāvdaļas var tikt iedalītas oriģinālā vai neoriģinālā aprīkojuma sastāvdaļās. Par oriģinālā aprīkojuma sastāvdaļām uzskata sastāvdaļas, kas uzstādītas transportlīdzekļa tipa atbilstības novērtēšanas laikā. Par neoriģināla aprīkojuma sastāvdaļām uzskatāmas sastāvdaļas, kas paredzētas oriģinālo sastāvdaļu nomaiņai transportlīdzekļa ekspluatācijas laikā."

13. Izteikt 4. pielikuma I sadaļu šādā redakcijā:

"**I. M, N, O un L kategorijas transportlīdzekļu tipa tehniskais apraksts**

M, N un O kategorijas transportlīdzekļu tipa tehniskais apraksts EK tipa apstiprinājumam, EK tipa apstiprinājumam mazām sērijām un valsts tipa apstiprinājumam mazām sērijām jāiesniedz atbilstoši Komisijas 2008. gada 7. oktobra Regulas (EK) Nr. 1060/2008, ar kuru aizstāj I, III, IV, VI, VII, XI un XV pielikumu Eiropas Parlamenta un Padomes Direktīvā 2007/46/EK, ar ko izveido sistēmu mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanai (pamatdirektīva), II pielikumam.

L kategorijas transportlīdzekļu tipa tehniskais apraksts EK tipa apstiprinājumam jāiesniedz atbilstoši Komisijas 2014. gada 18. jūlija Īstenošanas Regulas (ES) Nr. 901/2014, ar kuru īsteno Eiropas Parlamenta un Padomes Regulu (ES) Nr. 168/2013 attiecībā uz administratīvajām prasībām divu riteņu vai trīs riteņu transportlīdzekļu un kvadriciklu apstiprināšanai un tirgus uzraudzībai (turpmāk – Regula Nr. 901/2014), prasībām."

14. Svītrot 4. pielikuma III sadaļas 1., 2., 3. un 4. nodaļas 4.2. apakš­punktu.

15. Svītrot 4. pielikuma III sadaļas 1. nodaļas 7.2. apakšpunktā vārdus un skaitli "disku un/vai loku(1)".

16. Svītrot 6. pielikuma II sadaļu "Atbilstības sertifikāta paraugs L kate­gorijas transportlīdzekļiem".

17. Izteikt 7. pielikuma 7.2. un 7.3. apakšpunktu šādā redakcijā:

"7.2. konkrēta transportlīdzekļa pārbaudes protokols atbilstoši atsevišķām ANO Noteikumu, ES direktīvu vai regulu prasībām, ja protokolu izsniedzis CSDD atzīts tehniskais dienests;

7.3. izgatavotāja apliecinājums (deklarācija, izgatavotāja plāksnīte vai uzlīme uz transportlīdzekļa) par konkrētā transportlīdzekļa atbilstību Eiropas Savienības direktīvu, regulu, ANO Noteikumu vai tādu standartu prasībām, kuru prasības šo noteikumu izpratnē tiek uzskatītas par līdzvērtīgām attiecīgo Eiropas Savienības direktīvu, regulu vai ANO Noteikumu prasībām;".

18. Izteikt 7. pielikuma 7.5. apakšpunktu šādā redakcijā:

"7.5. CSDD noteiktas personas atzinums, kas apliecina, ka konkrētais transportlīdzeklis ir identisks vienam no šādiem transportlīdzekļiem:

7.5.1. transportlīdzeklim, uz kura atbilstību pamatojoties izsniegts CSDD atzīta tehniskā dienesta apliecinājums;

7.5.2. transportlīdzeklim, kam Latvijā jau ir veikta atbilstības novērtēšana un CSDD ir iesniegti attiecīgi atbilstības apliecinājumi. Atzinumam pievienoja­ma attiecīgā atbilstības apliecinājuma kopija, kuras autentiskumu apliecinājis transportlīdzekļa izgatavotājs, tā pārstāvis vai atbilstības apliecinājuma turētājs."

19. Izteikt 7. pielikuma 11. punkta tabulu šādā redakcijā:

|  |  |  |
| --- | --- | --- |
| "Punkts | Priekšmets | Transportlīdzekļu kategorijas |
| M1 | M2 | M3 | N1 | N2 | N3 | O1 | O2 | O3 | O4 |
| 1. | Atļautais skaņas līmenis | H,5 | – | – | H,5 | – | – |  |  |  |  |
| 2. | Emisijas | H,5A | – | – | H,5A | – | – |  |  |  |  |
| 2. a | Emisijas (Euro 5 un Euro 6) vieglajiem transportlīdzekļiem un informācijas pieejamība |
| 3. | Degvielas tvertnes | B,1 | – | – | B,1 | – | – | 1 | 1 | 1 | 1 |
| Aizmugurējās drošības konstrukcijas | C,3 | C,3 | C,3 | C,3 | C,3 | C,3 | C,3 | C,3 | C,3 | C,3 |
| 4. | Aizmugurējās reģistrācijas numura zīmes vieta | D,3 | D,3 | D,3 | D,3 | D,3 | D,3 | D,3 | D,3 | D,3 | D,3 |
| 5. | Stūres iekārtas | E,3 |  |  | E,3 |  |  | 1 | 1 | 1 | 1 |
| 6. | Durvju slēgmehānismi un viras  | 4 |  |  | 4 | 4 | 4 |  |  |  |  |
| 7. | Skaņu signālierīces un to uzstādīšana | F,2 | 2 | 2 | F,2 | 2 | 2 |  |  |  |  |
| F,3 | 3 | 3 | F,3 | 3 | 3 |  |  |  |  |
| 8. | Atpakaļskata spoguļi un to uzstādīšana.Netiešās redzamības ierīces | G,2 | 2 | 2 | G,2 | 2 | 2 |  |  |  |  |
| H,3 | 3 | 3 | H,3 | 3 | 3 |  |  |  |  |
| 9. | Bremžu iekārtas | H,5 | – | – | H,5 | – | – | J,1 | J,1 | J,1 | J,1 |
| I | I |
| 10. | Radiotraucējumi (elektromagnētiskā savietojamība) | 4 | 4 | 4 | 4 | 4 | 4 | 4 | 4 | 4 | 4 |
| 5,6 | 6 | 6 | 5,6 | 6 | 5 |
| 12. | Iekšējais aprīkojums | H,3 |  |  |  |  |  |  |  |  |  |
| 13. | Pretaizbraukšanas ierīces un imobilaizeri | 4 |  |  | 4 |  |  |  |  |  |  |
| 14. | Trieciendroša stūres iekārta | 4 |  |  | 4 |  |  |  |  |  |  |
| 15. | Sēdekļu izturība | K,1 | X | X | K,1 | X | X |  |  |  |  |
| 16. | Ārējie izvirzījumi | H,3 |  |  |  |  |  |  |  |  |  |
| 17. |  Spidometrs un atpakaļgaitas pārnesums | L,3 | L,3 | L,3 | L,3 | L,3 | L,3 |  |  |  |  |
| 18. | Obligātās izgatavotāja plāksnītes | M,3 N,3 | M,3 | M,3 | M,3 N,3 | M,3 | M,3 | M,3N,3 | M,3N,3 | M,3N,3 | M,3N,3 |
| 19. | Drošības jostu stiprinājumi | O,1 | X | X | O,1 | X | X |  |  |  |  |
| 20. | Gaismas un gaismas signalizācijas ierīču uzstādīšana | P,2 | 2 | 2 | P,2 | 2 | 2 | 2 | 2 | 2 | 2 |
| P,3 | 3 | 3 | P,3 | 3 | 3 | 3 | 3 | 3 | 3 |
| 27. | Jūgkāši  | 4 | 1 | 1 | 4 | 1 | 1 |  |  |  |  |
| 31. | Drošības jostas un ierobežotājsistēmas, to uzstādīšana | Q,2 | X | X | Q,2 | X | X |  |  |  |  |
| 3 | 3 |
| 32. | Priekšējā redzamība | 4 |  |  |  |  |  |  |  |  |  |
| 33. | Vadības ierīču, signalizatoru un indikatoru izvietojums un identifikācija | 3 | 3 | 3 | 3 | 3 | 3 |  |  |  |  |
| 34. | Pretaizsalšana/pretaizsvīšana | H,3 | H,3 | H,3 | H,3 | H,3 | H,3 |  |  |  |  |
| 35. | Priekšējā stikla apskalotāji/tīrītāji | H,3 | H,3 | H,3 | H,3 | H,3 | H,3 |  |  |  |  |
| 36. | Apsildīšanas ierīces | H,3 | H,3 | H,3 | H,3 | H,3 | H,3 | H,3 | H,3 | H,3 | H,3 |
| 37. | Dubļu sargi | H,3 |  |  |  |  |  |  |  |  |  |
| 38. | Pagalvji | S,1 | X | X | S,1 | X | X |  |  |  |  |
| 39. | CO2 emisija/degvielas patēriņš | T,1 |  |  | T,1 |  |  |  |  |  |  |
| T,5 | T,5 |
| 40. | Motora jauda | U,1 | 1 | 1 | U,1 | 1 | 1 |  |  |  |  |
| 42. | Sānu drošības konstrukcijas |  |  |  |  | C,3 | C,3 |  |  | C,3 | C,3 |
| 44. | Vieglo automobiļu masas un gabarīti  | 3 |  |  |  |  |  |  |  |  |  |
| 45. | Neplīstoši stikli, stiklu materiāli un to uzstādīšana | V,2 | 2 | 2 | V,2 | 2 | 2 | V,2 | V,2 | V,2 | 2 |
| 3 | 3 | 3 | 3 | 3 | 3 | 3 | 3 | 3 | 3 |
| 46. | Riepas | W,2 | 2 | 2 | W,2 | 2 | 2 | W,2 | W,2 | W,2 | 2 |
| 3 | 3 | 3 | 3 | 3 | 3 | 3 | 3 | 3 | 3 |
| 50. | Sakabes ierīces un to uzstādīšana | Z,2 | 2 | 2 | Z,2 | 2 | 2 | Z,2 | Z,2 | Z,2 | 2 |
| 3 | 3 | 3 | 3 | 3 | 3 | 3 | 3 | 3 | 3 |
| 52. | Autobusi un tālsatiksmes autobusi |  | µ,3 | µ,3 |  |  |  |  |  |  |  |
|  | Y,1 | Y,1 |  |  |  |  |  |  |  |
| 53. | Frontālā sadursme | 4 |  |  |  |  |  |  |  |  |  |
| 54. | Sānu sadursme | 4 |  |  | 4 |  |  |  |  |  |  |
| 58. | Gājēju aizsardzība | 4 |  |  | 4 |  |  |  |  |  |  |
| 59. | Pārstrādājamība | 4 |  |  | 4 |  |  |  |  |  |  |
| 61. | Gaisa kondicionēšanas sistēmas | 4 |  |  | 4 |  |  |  |  |  |  |
| 64. | Pārnesumu pārslēgšanas indikatori | 4 |  |  |  |  |  |  |  |  |  |
| 68. | Transportlīdzekļa signalizācijas sistēmas | 4 |  |  | 4 |  |  |  |  |  |  |
| 69. | Elektrodrošība | 5,6 | 6 | 6 | 5,6 | 6 | 6 |  |  |  |  |
| 71. | Kabīnes izturība |  |  |  | 4 | 4 | 4 |  |  |  | " |

20. Papildināt 7. pielikuma 11. punkta piezīmju daļu "Ciparu nozīme" aiz cipara "5" skaidrojuma ar tekstu šādā redakcijā:

"6  Prasības attiecināmas tikai uz pilnībā elektriskiem un hibrīda transportlīdzekļiem. Pieļaujams CSDD atzīta tehniskā dienesta atbilstības apliecinājums."

21. Izteikt 7. pielikuma 11. punkta piezīmju daļas "Burtu nozīme" N punktu šādā redakcijā:

"N  Pieļaujams nepilns transportlīdzekļa identifikācijas numurs (VIN), t. i., VIN, kura simbolu skaits ir mazāks par 17. Pieļaujams, ka VIN kods var atrasties transportlīdzekļa kreisajā pusē un M1 un N1 kategorijas transportlīdzekļiem var nebūt norādīts uz virsbūves vai rāmja."

22. Izteikt 7. pielikuma 11. punkta piezīmju daļas "Burtu nozīme" P punktu šādā redakcijā:

"P  Uzstādītajām gaismas ierīcēm un gaismas signalizācijas ierīcēm jāatbilst direktīvas vai ANO Noteikumu prasībām, t. i., gaismas ierīču skaitam, krāsai, novietojumam, redzamībai, izgaismojumam (gaismas stiprumam) un atstarošanas īpašībām pilnībā jāatbilst noteiktajām prasībām, kā arī normatīvajā aktā par transportlīdzekļu valsts tehnisko apskati un tehnisko kontroli uz ceļiem noteiktajām prasībām.

Aizliegta tādu gaismas ierīču un gaismas signalizācijas ierīču uzstādīšana, kas nav sertificētas un marķētas.

Nav pieļaujama sarkanu gaismu izstarojošu virzienrādītāju un dzeltenu gaismu izstarojošu priekšējo gabarītlukturu uzstādīšana.

Saskaņā ar ārvalstu standartu prasībām sertificētu un marķētu (DOT vai SAE) gaismas ierīču uzstādīšana pieļaujama tikai tad, ja tie ir oriģinālie (izgatavotāja paredzētie) transportlīdzekļa lukturi un transportlīdzeklis nav paredzēts Eiropas Savienības tirgum.

Ja transportlīdzeklim, kas nav paredzēts Eiropas Savienības tirgum, uzstādīti gāzu lokizlādes galvenie lukturi, šiem lukturiem jābūt aprīkotiem ar automātiskajām lukturu augstuma regulēšanas ierīcēm.

Ja izgatavotājrūpnīca nav paredzējusi uzstādīt automātiskās lukturu augstuma regulēšanas ierīces un šo lukturu darbība tiek vadīta ar programmu, kas ir integrēta transportlīdzekļa kopējās vadības programmā, un tādējādi iejaukšanās šajā programmā varētu radīt neparedzamas sekas visā transportlīdzekļa darbībā, atļauts izmantot izgatavotāja paredzētās manuālās lukturu augstuma regulēšanas ierīces.

Visiem papildus uzstādāmajiem lukturiem ir jābūt ar atbilstošo "e" vai "E" marķējumu."

23. Izteikt 7. pielikuma 11. punkta piezīmju daļas "Burtu nozīme" Y un Z punktu šādā redakcijā:

"Y  Prasību izpilde attiecībā uz ANO 66. noteikumiem ir brīvprātīga iepriekš ārvalstīs reģistrētiem autobusiem. Jauniem, iepriekš nereģistrētiem transportlīdzekļiem pieļaujama izgatavotāja deklarācija.

Z  Pieļaujama atbilstība SAE J 684 prasībām, ja transportlīdzekļa pilna masa nepārsniedz 5000 kg."

24. Izteikt 7. pielikuma 12.3. apakšpunktu šādā redakcijā:

"12.3. CSDD noteiktas personas atzinums, kas apliecina, ka konkrētais transportlīdzeklis ir identisks vienam no šādiem transportlīdzekļiem:

12.3.1. transportlīdzeklim, uz kura atbilstību pamatojoties izsniegts CSDD atzīta tehniskā dienesta apliecinājums;

12.3.2. transportlīdzeklim, kam Latvijā jau ir veikta atbilstības novērtēšana un CSDD ir iesniegti attiecīgi atbilstības apliecinājumi. Atzinumam pievieno­jama attiecīgā atbilstības apliecinājuma kopija, kuras autentiskumu apliecinājis transportlīdzekļa izgatavotājs, tā pārstāvis vai atbilstības apliecinājuma turētājs."

25. Izteikt 7. pielikuma III sadaļas 14. punkta tabulas 14. punktu šādā redakcijā:

|  |  |  |
| --- | --- | --- |
| "14. | Elektromagnētiskā savietojamība | 4 |
| 5, 6" |

26. Papildināt 7. pielikuma 14. punkta daļu "Ciparu nozīme" aiz cipara "5" skaidrojuma ar tekstu šādā redakcijā:

"6  Prasības par elektromagnētisko savietojamību un elektrodrošību attiecināmas tikai uz pilnībā elektriskiem un hibrīda transportlīdzekļiem. Pieļaujams CSDD atzīta tehniskā dienesta atbilstības apliecinājums."

27. Svītrot 8. pielikumu.

28. Izteikt 11. pielikumu jaunā redakcijā (pielikums).

29. Izteikt 14. pielikumu šādā redakcijā:

"14. pielikums

Ministru kabineta

2009. gada 22. decembra

noteikumiem Nr. 1494

**Pārbaudes protokols individuālai transportlīdzekļa apstiprināšanai**

1. Pārbaudes protokolā norāda šādu informāciju:

1.1. attiecīgajai transportlīdzekļa kategorijai piemērojamos novērtēšanai pakļautos parametrus un sastāvdaļas atbilstoši šo noteikumu 11. pielikuma prasībām;

1.2. atbilstošos tehniskos normatīvus;

1.3. pārbaudes rezultātus;

1.4. piezīmes;

1.5. pārbaudes vietu un laiku;

1.6. pārbaudi veikušā inspektora vārdu, uzvārdu.

2. Ailē "Pārbaudes rezultāti" pretī katrai rindai inspektors atbilstoši veiktās pārbaudes rezultātiem ieraksta kādu(-us) no šeit norādītajiem atbilstošajiem apzīmējumiem, ko savstarpēji atdala ar daļsvītru:

"ir" – ja attiecīgā sastāvdaļa ir uzstādīta. Ja sastāvdaļa ir marķēta atbilstoši tehnisko normatīvu, starptautisko vai nacionālo tehnisko normatīvu prasībām, "ir" vietā ierakstāms sastāvdaļas tipa apstiprinājuma marķējums;

"nav" – ja attiecīgā sastāvdaļa nav uzstādīta;

"atb" – ja, veicot transportlīdzekļa pārbaudi, konstatēts, ka transportlīdzeklis vai sastāvdaļa atbilst tehnisko normatīvu prasībām;

"neatb" – ja, veicot transportlīdzekļa pārbaudi, konstatēts, ka transportlīdzeklis vai sastāvdaļa neatbilst tehnisko normatīvu prasībām;

"n. a." – ja uz konkrēto transportlīdzekli prasības nav attiecināmas (piemēram, dīzeļmotoru dūmainība dzirksteļaizdedzes motoram);

"–" – ja, izmantojot inspicēšanas metodes, nav iespējams izvērtēt transportlīdzekļa vai sastāvdaļas atbilstību tehnisko normatīvu prasībām."

Ministru prezidents Māris Kučinskis

Satiksmes ministra vietā –

zemkopības ministrs Jānis Dūklavs